b'\n_START_ARTICLE_\nSpor (hund)\n_START_SECTION_\nUtstyr\n_START_PARAGRAPH_\nN\xc3\xa5r hunder g\xc3\xa5r spor benyttes prim\xc3\xa6rt en sporsele eller en sykkelsele og ei lang line (10-20 m er vanlig).\n_START_SECTION_\nHunder\n_START_PARAGRAPH_\nAlle hunder kan i utgangspunktet trenes opp i \xc3\xa5 g\xc3\xa5 spor. Noen raser har imidlertid st\xc3\xb8rre forutsetninger enn andre, rett og slett fordi lukteorganet er bedre utrustet. I s\xc3\xa5 m\xc3\xa5te har f.eks. raser som blodhund, beagle og labrador retriever gjort seg spesielt bemerket, men det betyr ikke at ogs\xc3\xa5 andre raser kan bli like gode eller til og med bedre.\n_START_SECTION_\nSpor som konkurranse\n_START_PARAGRAPH_\nSpor inng\xc3\xa5r som konkurranse i b\xc3\xa5de IPO (se der) og bruks. I brukshundsport laveste klasse (D) legger f\xc3\xb8rer selv ut sporet. I de \xc3\xb8vrige klassene er sporoppgaven ukjent for f\xc3\xb8rer. Antallet pinner som hund og f\xc3\xb8rer har med tilbake er grunnlaget for poengberegningen. Siste pinne m\xc3\xa5 finnes for \xc3\xa5 f\xc3\xa5 best\xc3\xa5tt. Alder, lengde p\xc3\xa5 sporet og s\xc3\xb8ketid avhenger av hvilken klasse man starter i.'